Die wêreld in foto’s – 30 Maart 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het plekke wêreldwyd in spookdorpe verander. Só lyk die kleinste land ter wêreld wat ook die setel van die Rooms-Katolieke Kerk is. Enkele mense saam met pous Franciskus in gebed by die ingang van die St. Petrus-basiliek in die Vatikaan. (Foto: Yara Nardi/Pool Photo, AP) Fotograwe net buite die St. Petrus-plein terwyl pous Franciskus sy “Urbi et orbi”-gebed lewer. Dié gebed is ten behoewe van die stad (Rome) en die wêreld. (Foto: Alessandra Tarantino, AP) Pous Franciskus bid op die verlate St. Petrus-plein in die Vatikaanstad. (Foto: Yara Nardi/Pool Photo, AP) Weens Covid-19-beperkings spreek pous Franciskus sy seën uit oor ŉ leë St. Petrus-plein in die Vatikaanstad. (Foto: Andrew Medichini, AP) Pous Franciskus spreek sy seën uit in ŉ oop venster wat uitkyk op ŉ leë St. Petrus-plein in die Vatikaanstad. (Foto: Vatican News, AP)